Урындарҙа төҙөлгән кулак исемлегенә теләһә ҡайһы крәҫтиән эләгә ала. Урындарҙа йыш ҡына тиҙләтелгән темптарҙы тәьмин итеү өсөн хәлле һәм «аҙ көслө» крәҫтиәндәрҙе лә репрессиялайҙар, был хаҡта бер нисә сводкала хәбәр ителә. ВКП(б)-ның Үҙәк Ҡара тупраҡ әлкәһе пленумында уның секретары И. М. Варейкис «кулак» терминын билдәләү буйынса һорауға, бик ҡаты яуап бирә: «кулакты нисек аңларға тигән фекер йөрөтөү — бюрократик, маҡсатһыҙ, бер кемгә аңлашылмаған, өҫтәүенә зыянлы һәм һөрһөгән мәғәнәһеҙ бәхәс кенә (схоластика)». Коллективлашыуға ҡаршы кулактар ғына түгел, күп кенә урта хәллеләр ҡушыла. Совет власы тарафынан «подкулачник» термины киң ҡулланыла, был, ғөмүмән, теләһә ниндәй крәҫтиәндәрҙе, хатта батрактарҙы ла, репрессиялауға тарттырыу мөмкинлеге бирә. Ғәҙәттә подкулачник тип «твердосдатчиктарҙы» атағандар, йәғни продналогты кәрәкле күләмдә тапшырған, әммә норманан тыш дәүләт хаҡтары буйынса һатыуҙан баш тартҡан кешеләр.